Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: 
Paragraph Index: 808

b) a „társaságok és cégek” a polgári vagy a kereskedelmi jog alapján alapított társaságokat és cégeket jelenti, beleértve a szövetkezeteket is, továbbá a köz- vagy a magánjog alá tartozó egyéb jogi személyeket, a non-profit jellegűek kivételével. Az Európai Közösségek és Tagállamai hivatkoznak a következőkre: A közösségi jog rendelkezik a fentiekben tárgyalt elbánás kiterjesztésének lehetőségéről olyan vállalatok vagy cégek fiókjaira és képviseleteire, amelyek egyik tagállamban sem rendelkeznek bejegyzett székhellyel; és hogy az Energia Charta Egyezmény 25. Cikkének alkalmazása csak azokat az eltéréseket tegye lehetővé, amelyek az Európai Közösségeket létrehozó Szerződésekből származó, a szélesebb gazdasági együttműködésből eredő preferenciális elbánás biztosításához szükségesek.

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes